สวัสดีค่ะดิฉันมีอาการคันที่ผิวหนังบริเวณแคมในและพื้นรอบๆทวารหนัก ซึ่งจะคันเฉพาะภายนอกเท่านั้น ไม่ได้คันในช่องคลอด เริ่มเป็นมานาน 5-6 เดือนแล้วค่ะดิฉันมีประวัติเคยเป็นภูมิแพ้ คันตา คันจมูก บางครั้งก็คันที่รอยพับหลังใบหู จึงซื้อยาแก้แพ้ทั่วไป (Chlorpheniramine)มาทานก็ช่วยบรรเทาได้แต่ยิ่งนานก็ยิ่งต้องเพิ่มความถี่ในการทานยาแก้แพ้บ่อยขึ้นเรื่อยๆ จนตอนนี้อนนี้ต้องทานยาวันละ 3-4 ครั้ง ทำให้ง่วงนอนตลอดเวลา (พอเริ่มจะคันก็ทานทีละเม็ด)ไม่ทราบว่าดิฉันเป็นโรคร้ายแรงหรือไม่คะ มีวิธีรักษาให้หายหรือไม่ หรือต้องทานยาเวลามีอาการไปเรื่อยๆขอบค่ะ
สวัสดีค่ะ อาการคันที่ผิวหนังบริเวณแคมและทวารหนักดังกล่าวมา อาจจะเกิดจาก การมีช่องคลอดแห้งจากการขาดฮอร์โมนเพศ ซึ่งมักเกิดในหญิงสูงอายุเข้าวัยทอง หรือเป็นการติดเชื้อรา เชื้อแบคทีเรียที่เยื่อบุอวัยวะเพศ กลุ่มเริมอวัยวะเพศ หูดหงอนไก่ก็ยังเป็นไปได้ โดยมักมีตุ่มน้ำใส หรือตุ่มสีเนื้อๆให้เห็นร่วมด้วย หรือเป็นผดร้อนจากความอับชื้น ผื่นจากภูมิแพ้ผิวหนัง เป็นต้นโดยหากคันมาก มีผื่นแดงร่วมด้วย กินยาแล้วยังไม่ค่อยทุเลา ควรไปพบแพทย์เพื่อตรวจร่างกายจริงให้ได้การวินิจฉัยที่แน่ชัดมากขึ้น หากมีการติดเชื้อใดๆควรได้รับยาฆ่าเชื้อที่ตรงโรคร่วมด้วยเพื่อให้หายขาดเบื้องต้นใส่เสื้อผ้าระบายอากาศได้ดี ไม่อับชื้น กินยาแก้คันได้ งดการมีเพศสัมพัันธ์ ใช้น้ำเปล่าหรือน้ำสบู่อ่อนๆเท่านั้นล้างเบาๆบริเวณที่เป็น